**Το 7ο Γυμνάσιο Καβάλας πραγματοποίησε τα παρακάτω διδακτικά σενάρια στα πλαίσια των δράσεων του δικτύου «Ασφάλεια στο Διαδίκτυο»:**

Α) **Στο πλαίσιο συνεργασίας εκπαιδευτικών Αγγλικής και Πληροφορικής, συνάδελφοι του σχολείου μας και φοιτητές ΕΚΠΑ (ψηφιακό εργαστήρι VerifyInfoEd) δημιούργησαν ηλεκτρονικό μάθημα με τίτλο**

**Fake news - a somewhat different guide on what to pay attention to!**

·         Η προσέγγιση είναι πολύ διαφορετική, επειδή ουσιαστικά οι μαθητές που συμμετέχουν στο δίκτυο είδαν πώς δουλεύει το μυαλό ενός δημιουργού fake news ώστε να μπορούν να προστατευτούν. Το μάθημα μπορείτε να το βρείτε εδώ: <https://eclass11.sch.gr/modules/units/?course=G1103148&id=4117370> ή δώ: <https://docs.google.com/presentation/d/1TCmROoCGkDnzCh391UOupKLqlNSpBOHQvPiStmTVDkg/mobilepresent?slide=id.g7ffe532e0a_5_212>

·         Αξίζει να σημειωθεί ότι για τις ανάγκες του μαθήματος δημιουργήθηκαν παιχνίδια Kahoot, quiz στο Google forms, καθώς και ένα αυθεντικό πρωτότυπο βίντεο από τους συντελεστές εκπαιδευτικούς και φοιτητές:

<https://youtu.be/LuVqcDdCW2E>

·         Η δράση είχε μεγάλη επιτυχία. Οι διαδικτυακές συναντήσεις κράτησαν το ενδιαφέρον των μαθητών, καθώς γινόντουσαν διάφορα παιχνίδια, κουίζ κτλ και ακολουθούσε συζήτηση. Η διαφορετική προσέγγιση που δόθηκε τους έκανε να προβληματιστούν με δημιουργικό τρόπο και να προσπαθήσουν να καταλάβουν το σκεπτικό των phishers (ατόμων που εκμεταλλεύονται και διαστρεβλώνουν ειδήσεις για να πλουτίσουν εις βάρος των πολλών). Έτσι κατάφεραν να μπουν στο μικρό ποσοστό μαθητών που αντιλαμβάνονται τα Fake News, όπως φάνηκε από τις απαντήσεις τους μέσα από τις διάφορες δραστηριότητες.

·         Είναι επίσης αξιοσημείωτο ότι υπήρξε διαθεματικότητα για τα μαθήματα Πληροφορικής και Αγγλικών, μια και οι μαθητές χρησιμοποιούσαν την Αγγλική Γλώσσα ως μέσο για να αποκομίσουν γνώσεις σε πεδία Πληροφορικής.

Το υλικό, πέρα από τους συνδέσμους, μπορείτε να το δείτε και στο pdf που επισυνάπτεται (έχει ενεργούς συνδέσμους για όλο το υλικό και το βίντεο).

**Β) Στα πλαίσια του μαθήματος της Πληροφορικής υλοποιήθηκε το παρακάτω εκπαιδευτικό σενάριο με τίτλο:**

**Πλοηγήσου με ασφάλεια στο Διαδίκτυο**

Το σενάριο είχε σαν στόχο να ενημερωθούν οι μαθητές για τον σωστό τρόπο συμπεριφοράς στο διαδίκτυο αλλά και για τους κινδύνους που αυτό μπορεί να κρύβει:

·         προβλήθηκε στους μαθητές του σχολείου το παρακάτω βίντεο (δείτε το σύνδεσμο) που αφορά στους κανόνες καλής συμπεριφοράς στο Διαδίκτυο (Netiquette), το οποίο βρίσκεται στον ιστότοπο του [saferinternet4kids.gr](https://saferinternet4kids.gr/" \t "_blank):

**[https://www.youtube.com/watch?v=9qkwj5yqqGk](https://www.youtube.com/watch?v=9qkwj5yqqGk" \t "_blank)**

 ·         Στη συνέχεια οι μαθητές συμπλήρωσαν ερωτηματολόγιο που εξέταζε τις γνώσεις του σχετικά με το Διαδίκτυο και τις εφαρμογές του, αλλά και το αν έχουν επίγνωση των ενεργειών εκείνων που μπορεί να τους εκθέσουν σε κίνδυνο. Το ερωτηματολόγιο δημιουργήθηκε σε GOOGLE FORMS από την εκπαιδευτικό Πληροφορικής και βασίστηκε σε ερωτήσεις και απαντήσεις ειδικών επιστημόνων που συνεργάζονται με την ιστοσελίδα SaferInternet4Kids. Μπορείτε να δείτε το ερωτηματολόγιο στον παρακάτω σύνδεσμο:

<https://docs.google.com/forms/d/e/1FAIpQLSeURgqJyfsxRn3ZpKiZKUKI65thUQxnqAMGi0rfTrOOooroWQ/viewform?usp=sf_link>

·         Τέλος οι μαθητές χωρίστηκαν σε ομάδες και χρησιμοποιώντας το online εργαλείο κατασκευής αφίσας <https://www.canva.com/el_gr/> , σχεδίασαν τη δική τους αφίσα περνώντας μηνύματα σχετικά με την ασφαλή πλοήγηση

Δείτε σύντομη περιγραφή του εκπαιδευτικού σεναρίου καθώς και δείγματα από τις αφίσες των μαθητών στην παρουσίαση που επισυνάπτεται.

Με εκτίμηση και ευχές για τη συνέχιση της δημιουργικής μας συνεργασίας στο μέλλον, εκ μέρους της ομάδας Χρήσης Ασφαλούς Διαδικτύου του 7ου Γυμνασίου Καβάλας,

Η πληροφορικός του σχολείου

Ηλιοπούλου Ανθή